**Ministru kabineta noteikumu projekta „Autotransporta līdzekļu kategorijas, kuru iepirkumos piemēro īpašas prasības, un autotransporta līdzekļu ekspluatācijas izmaksu aprēķināšanas metodika” sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | 1. Eiropas Parlamenta un Padomes 2009.gada 23.aprīļa direktīva 2009/33/EK par „tīro” un energoefektīvo autotransporta līdzekļu izmantošanas veicināšanu.  2. Publisko iepirkumu likuma (pieņemts 2016.gada 15.decembrī) 54.panta otrā daļa.  3. Sabiedrisko pakalpojumu sniedzēju iepirkumu likuma (pieņemts 2017.gada 2.februārī) 21.panta otrā daļa. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2014.gada 26.februāra direktīvas 2014/24/ES par publisko iepirkumu un ar ko atceļ direktīvu 2004/18/EK (turpmāk – direktīva 2014/24/ES), kas pārņemta 2016.gada 15.decembrī pieņemtajā Publisko iepirkumu likumā, preambulas deviņdesmit pirmo apsvērumu minētā direktīva precizē to, kādā veidā līgumslēdzējas iestādes (pasūtītāji) var dot ieguldījumu vides aizsardzībā un ilgtspējīgas attīstības veicināšanā, vienlaikus nodrošinot iespēju iegūt visizdevīgāko piedāvājumu. Šāds apsvērums iekļauts arī Eiropas Parlamenta un Padomes 2014.gada 26.februāra direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ direktīvu 2004/17/EK (turpmāk – direktīva 2014/25/ES), kas pārņemta Sabiedrisko pakalpojumu sniedzēju iepirkumu likumā, kas pieņemts 2017.gada 2.februārī, preambulas deviņdesmit sestajā apsvērumā attiecībā uz sabiedrisko pakalpojumu sniedzējiem.  Ņemot vērā iepriekš minētos apsvērumus, abas direktīvas un arī likumi, ar kuriem tās pārņemtas, paredz, ka iepirkuma veicējs tehniskajās specifikācijās var ietvert arī vides aizsardzības prasības un noteikumus par klimata pārmaiņu samazināšanu (siltumnīcefekta gāzu emisiju samazināšanu) un pielāgošanos klimata pārmaiņām, turklāt arī saimnieciski visizdevīgākā piedāvājuma izvēlei kā vienu no vērtējamiem faktoriem var noteikt vides aizsardzības prasības, tāpat ir paredzēta iespēja iepirkumu veicējiem izvirzīt arī speciālus līguma izpildes noteikumus saistībā ar vides aizsardzības prasībām. Tādējādi, ar Publisko iepirkumu likumu un Sabiedrisko pakalpojumu sniedzēju iepirkumu likumu pārņemot attiecīgi direktīvu 2014/24/ES un direktīvu 2014/25/ES, tiek nodrošināts tiesiskais pamats vides kritēriju iekļaušanai iepirkumos. Tomēr vides kritēriju izmantošana vai neizmantošana iepirkumos ir katra pasūtītāja un sabiedrisko pakalpojumu sniedzēja brīva izvēle, izņemot tos gadījumus, kad normatīvie akti paredz pienākumu iepirkumā noteikt vides aizsardzības prasības vai noteikumus par klimata pārmaiņu samazināšanu (siltumnīcefekta gāzu emisiju samazināšanu) un pielāgošanos klimata pārmaiņām. Šāds pienākums ir ietverts arī Publisko iepirkumu likuma 54.pantā un Sabiedrisko pakalpojumu sniedzēju iepirkumu likuma 21.pantā, kuri paredz īpašus noteikumus iepirkumiem autotransporta jomā un daļēji pārņem Eiropas Parlamenta un Padomes 2009.gada 23.aprīļa direktīvas 2009/33/EK par „tīro” un energoefektīvo autotransporta līdzekļu izmantošanas veicināšanu (turpmāk arī – direktīva 2009/33/EK) normas.  Direktīva 2009/33/EK attiecībā uz pasūtītājiem un sabiedrisko pakalpojumu sniedzējiem Latvijas normatīvajos aktos jau bija pārņemta ar 2006.gada Publisko iepirkumu likuma 46.1 pantu un 2010.gada Sabiedrisko pakalpojumu sniedzēju iepirkumu likuma 19.pantu, kā arī Ministru kabineta 2010.gada 21.decembra noteikumiem Nr. 1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku” (turpmāk arī – Noteikumi Nr.1184). Savukārt attiecībā uz atsevišķiem pakalpojumu sniedzējiem, kas pilda sabiedrisko pakalpojumu sniegšanas saistības atbilstīgi pakalpojumu valsts līgumam Eiropas Parlamenta un Padomes 2007.gada 23.oktobra regulas Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, [un ar ko atceļ Padomes regulu (EEK) Nr. 1191/69 un Padomes regulu (EEK) Nr. 1107/70](http://eur-lex.europa.eu/legal-content/AUTO/?uri=CELEX:02007R1370-20091203&qid=1472832917592&rid=2) izpratnē, direktīva 2009/33/EK tika pārņemta ar Sabiedriskā transporta pakalpojumu likuma 18.pantu un Ministru kabineta 2013.gada 25.jūnija noteikumiem Nr. 351 „Sabiedrisko autotransporta līdzekļu iepirkuma noteikumi”, kuros arī iekļauta atsauce uz Noteikumiem Nr. 1184.  Zaudējot spēku 2006.gadā pieņemtajam Publisko iepirkumu likumam un 2010.gadā pieņemtajam Sabiedrisko pakalpojumu sniedzēju iepirkumu likumam, spēku zaudēs arī Noteikumi Nr. 1184. Lai turpinātu nodrošināt direktīvas 2009/33/EK prasību ievērošanu, ir sagatavots noteikumu projekts „Noteikumi par autotransporta līdzekļu kategorijām, kuru iepirkumos piemēro īpašas prasības, un autotransporta līdzekļu ekspluatācijas izmaksu aprēķināšanas metodiku”. Tajā ir ietvertas Noteikumu Nr. 1184 normas, mainot atsauces uz likumu normām, precizējot terminus (frāze „mājaslapa internetā” aizstāta ar terminu „tīmekļvietne” un termins „transportlīdzeklis” ar terminu „autotransporta līdzeklis”) un noteikumu 1., 2., 3., 9., 13. un 14.punktu, kā arī izslēdzot noteikumu 15.punktu, kas vairs nav aktuāls, tā vietā paredzot jauno noteikumu stāšanās spēkā datumu (2017.gada 1.martu), no kura noteikumus piemēros pasūtītāji, jo tad stājas spēkā jaunais Publisko iepirkumu likums, un pārejas noteikumu attiecībā uz sabiedrisko pakalpojumu sniedzējiem šo noteikumu piemērošanai no 2017.gada 1.aprīļa, kad stāsies spēkā jaunais Sabiedrisko pakalpojumu sniedzēju iepirkumu likums, un Noteikumu Nr. 1184 piemērošanai līdz tam.  Noteikumu projekta 13.punktā Eiropas Komisijas Uzņēmējdarbības un rūpniecības ģenerāldirektorāta nosaukums aizstāts ar Iekšējā tirgus, rūpniecības, uzņēmējdarbības un MVU ģenerāldirektorāta nosaukumu (<http://publications.europa.eu/code/lv/lv-390600.htm>).  Noteikumu projekta 9. un 14.punktā precizēts, kā tiek aprēķināta monetārā vērtība uz vienību, ko Iepirkumu uzraudzības birojs katru mēnesi publicē tā tīmekļvietnē. No Noteikumu Nr. 1184 9. un 14.punkta izrietēja, ka Iepirkumu uzraudzības birojs publicē zemāko no Centrālās statistikas pārvaldes norādītajām degvielas cenām pirms nodokļu nomaksas, tomēr aprēķinos ir izmantojama nevis degvielas cena *euro*/l, bet gan izmaksas uz vienību, kas izteiktas ar mērvienību *euro*/MJ, tādējādi, lai tās iegūtu, attiecīgā degvielas cena *euro*/l ir jādala ar degvielas energoietilpības vērtību MJ/l. |
| 3. Projekta izstrādē iesaistītās institūcijas | Finanšu ministrija un Iepirkumu uzraudzības birojs. |
| 4. Cita informācija | Nav. |

|  |  |
| --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt | 1. Pasūtītāji Publisko iepirkumu likuma izpratnē un sabiedrisko pakalpojumu sniedzēji Sabiedrisko pakalpojumu sniedzēju iepirkumu likuma izpratnē. Atbilstoši Iepirkumu uzraudzības biroja uzturētajā publikāciju vadības sistēmā esošajai informācijai par 2016.gadu Latvijā ir 2037 pasūtītāji un 241 sabiedrisko pakalpojumu sniedzējs.  2. Pārvadātāji, kas piemēro Ministru kabineta 2013.gada 25.jūnija noteikumus Nr. 351 „Sabiedrisko autotransporta līdzekļu iepirkuma noteikumi”.  3. Piegādātāji – autotransporta līdzekļu tirgotāji. To aptuvenais skaits nav zināms, jo par piegādātāju var būt gan fiziskas, gan juridiskas personas, tajā skaitā personas no ārvalstīm. |
| 2. Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. Administratīvo izmaksu monetārs novērtējums | Projekts šo jomu neskar. |
| 4. Cita informācija | Nav. |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| 1. Nepieciešamie saistītie tiesību aktu projekti | Nepieciešams sagatavot un pieņemt grozījumus Ministru kabineta 2013.gada 25.jūnija noteikumos Nr. 351 „Sabiedrisko autotransporta līdzekļu iepirkuma noteikumi” (turpmāk arī – Noteikumi Nr. 351), jo tajos ir ietverta atsauce uz iepriekšējiem Ministru kabineta 2010.gada 21.decembra noteikumiem Nr. 1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku”. |
| 2. Atbildīgā institūcija | Satiksmes ministrija. |
| 2. Cita informācija | Nav. |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| 1. Saistības pret Eiropas Savienību | **Eiropas Parlamenta un Padomes 2009.gada 23.aprīļa direktīva 2009/33/EK par** „**tīro” un energoefektīvo autotransporta līdzekļu izmantošanas veicināšanu.**  Direktīva 2009/33/EK jau bija pārņemta ar iepriekšējo tiesisko regulējumu (sk. šīs anotācijas I sadaļas 2.punktu). Šajā noteikumu projektā ietvertas iepriekšējo Ministru kabineta 2010.gada 21.decembra noteikumu Nr. 1184 „Noteikumi par transportlīdzekļu kategorijām, uz kurām iepirkumos attiecināmas īpašas prasības, un transportlīdzekļu darbmūža ekspluatācijas izmaksu aprēķināšanas metodiku” normas, mainot atsauces uz likumu normām, precizējot terminus un noteikumu 1., 2., 3., 9., 13. un 14.punktu un izslēdzot noteikumu 15.punktu, kas vairs nav aktuāls, tā vietā paredzot jauno noteikumu stāšanās spēkā datumu (2017.gada 1.martu), no kura noteikumus piemēros pasūtītāji, jo tad stājas spēkā jaunais Publisko iepirkumu likums, un pārejas noteikumu attiecībā uz sabiedrisko pakalpojumu sniedzējiem šo noteikumu piemērošanai no 2017.gada 1.aprīļa, kad stāsies spēkā jaunais Sabiedrisko pakalpojumu sniedzēju iepirkumu likums, un Noteikumu Nr. 1184 piemērošanai līdz tam.  Saistībā ar direktīvu 2009/33/EK nav pieņemts neviens Eiropas Savienības Tiesas spriedums. |
| 2. Citas starptautiskās saistības | Projekts šo jomu neskar. |
| 3. Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **1.tabula**  **Tiesību akta projekta atbilstība Eiropas Savienības tiesību aktiem** | | | | | | | |
| Attiecīgā Eiropas Savienības tiesību akta datums, numurs un nosaukums | | | **Eiropas Parlamenta un Padomes 2009.gada 23.aprīļa direktīva 2009/33/EK par “tīro” un energoefektīvo autotransporta līdzekļu izmantošanas veicināšanu** | | | | |
|  | | | | | | | |
| A | | | | | B | C | D |
| 1.pants | | | | | Netiek pārņemts. | Pārņemts Publisko iepirkumu likuma (šajā tabulā – PIL) 54.panta pirmajā daļā, Sabiedrisko pakalpojumu sniedzēju iepirkumu likuma (šajā tabulā – SPSIL) 21.panta pirmajā daļā un Sabiedriskā transporta pakalpojumu likuma (šajā tabulā – STPL)18.panta pirmās daļas 1.punktā. |  |
| 2.pants | | | | | 2.punkts | Atbilst pilnībā. | Neparedz stingrākas prasības. |
| 3.pants | „a” apakšpunkts | | | | Netiek pārņemts. | Pārņemts PIL 54.pantā un SPSIL 21.pantā. |  |
| „b” apakšpunkts | | | | Netiek pārņemts. | Pārņemts STPL 18.pantā. |  |
| 4.pants | 1.punkts | | | | Netiek pārņemts. | Atbilst PIL 1.panta 19.punktam un SPSIL 1.panta 19.punktam. |  |
| 2.punkts | | | | Netiek pārņemts. | Atbilst SPSIL 1.panta 27.punktam. |  |
| 3.punkts | | | | 2.punkts un pielikuma 1.tabula | Atbilst pilnībā. | Neparedz stingrākas prasības. |
| 5.pants | 1.punkts | | | | Netiek pārņemts. | Pārņemts PIL 54.panta pirmajā un trešajā daļā, SPSIL 21.panta pirmajā un trešajā daļā, STPL 18.panta pirmās daļas 1.punktā un Noteikumu Nr. 351 7.punktā. |  |
| 2.punkts | | | | Netiek pārņemts. | Pārņemts PIL 54.panta pirmajā daļā, SPSIL 21.panta pirmajā daļā un STPL 18.panta pirmajā daļā. |  |
| 3.punkta | | | |  |  |  |
| „a” apakšpunkts | | | | Netiek pārņemts. | Pārņemts PIL 54.panta trešās daļas 1.punktā, SPSIL 21.panta trešās daļas 1.punktā un Noteikumu Nr. 351 7.1.apakšpunktā. |  |
| „b” apakšpunkts | | | | Netiek pārņemts. | Pārņemts PIL 54.panta trešās daļas 2.punktā, SPSIL 21.panta trešās daļas 2.punktā un Noteikumu Nr. 351 7.2.apakšpunktā. |  |
| 6.pants | 1.punkts | | | | 5.punkts | Atbilst pilnībā. | Neparedz stingrākas prasības. |
| „a” apakšpunkta | | | |  |  |  |
| pirmais ievilkums | | | | 8.punkts | Atbilst pilnībā. | Neparedz stingrākas prasības. |
| otrais ievilkums | | | | 9.punkts | Atbilst pilnībā.  Direktīvas 6.panta 1.punkta „a” apakšpunkta otrais ievilkums latviešu valodā ir neprecīzi iztulkots, jo atbilstoši direktīvas tekstam angļu, vācu un franču valodā ir jāizvēlas zemākā no abu degvielu cenām, nevis cena, kas būtu zemāka par attiecīgās degvielas cenu. | Neparedz stingrākas prasības. |
|  | trešais ievilkums | | | | 6.punkts | Atbilst pilnībā. | Neparedz stingrākas prasības. |
| „b” apakšpunkts | | | | 10.punkts | Atbilst pilnībā. | Neparedz stingrākas prasības. |
| „c” apakšpunkta | | | |  |  |  |
| pirmais ievilkums | | | | 11.punkts | Atbilst pilnībā. | Neparedz stingrākas prasības. |
| otrais ievilkums | | | | 12.punkts | Atbilst pilnībā. | Neparedz stingrākas prasības. |
| 2.punkts | | | | 3., 13.punkts | Atbilst pilnībā.  Direktīvas 6.panta 2.punkts latviešu valodā ir neprecīzi iztulkots, jo atbilstoši direktīvas tekstam angļu un vācu valodā ražotāja sniegto informāciju var izmantot neatkarīgi no tā, vai normā iepriekš minētie pierādīšanas līdzekļi ir pieejami, nevis tikai tad, „ja tādu nav”. | Neparedz stingrākas prasības. |
| 3.punkts | | | | 7.punkts | Atbilst pilnībā. | Neparedz stingrākas prasības. |
| 7.pants | | | | | Nav jāpārņem. |  |  |
| 8.pants | | | | | Nav jāpārņem. |  |  |
| 9.pants | | | | | Nav jāpārņem. |  |  |
| 10.pants | | | | | Nav jāpārņem. |  |  |
| 11.pants | 1.punkta | | | |  |  |  |
| pirmais ievilkums | | | | Nav jāpārņem. |  |  |
| otrais ievilkums | | | | Informatīva atsauce uz Eiropas Savienības direktīvu | Atbilst pilnībā. |  |
| 2.punkts | | | | Nav jāpārņem. |  |  |
| 12.pants | | | | | Nav jāpārņem. |  |  |
| 13.pants | | | | | Nav jāpārņem. |  |  |
| 1.pielikums | | 1.tabula | | | Pielikuma 2.tabula | Atbilst pilnībā. | Neparedz stingrākas prasības. |
| 2.tabula | | | Pielikuma 3.tabula | Atbilst pilnībā. | Neparedz stingrākas prasības. |
| 3.tabula | | | Pielikuma 1.tabula | Atbilst pilnībā. | Neparedz stingrākas prasības. |
| Kā ir izmantota Eiropas Savienības tiesību aktā paredzētā rīcības brīvība dalībvalstij pārņemt vai ieviest noteiktas Eiropas Savienības tiesību akta normas? Kādēļ? | | | | Direktīvas 2009/33/EK 2.pantā dalībvalstij ir dota izvēles iespēja noteikt atvieglojumus direktīvā ietverto prasību piemērošanai noteiktām autotransporta līdzekļu kategorijām. Ņemot vērā direktīvas 2007/46/EK 2. panta 3.punktā un Ministru kabineta 2009.gada 22.decembra noteikumu Nr. 1494 „Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” 3.punktā minēto, tiek noteikts, ka PIL 54.pantā un SPSIL 21.pantā minētās prasības nepiemēro 3.8., 3.9. un 3.15.apakšpunktā minēto autotransporta līdzekļu iepirkumiem. Tas tika paredzēts nolūkā izvairīties no nevajadzīga administratīvā sloga, pērkot autotransporta līdzekļus, kuriem ir specifisks lietojums. | | | |
| Saistības sniegt paziņojumu Eiropas Savienības institūcijām un Eiropas Savienības dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Projekts šo jomu neskar. | | | |
| Cita informācija | | | | Nav. | | | |

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| 1. Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, kad tika sagatavoti Noteikumi Nr. 1184, attiecīgi, izstrādājot šo noteikumu projektu, kas neparedz jaunu tiesisko regulējumu pēc būtības, tā vairs nebija nepieciešama un netika nodrošināta. |
| 2. Sabiedrības līdzdalība projekta izstrādē | Projekts šo jomu neskar. |
| 3. Sabiedrības līdzdalības rezultāti | Projekts šo jomu neskar. |
| 4. Cita informācija | Nav. |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Iepirkumu uzraudzības birojs un Centrālā statistikas pārvalde. |
| 2. Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūcijas turpina pildīt pienākumus, kas bija noteikti jau iepriekš ar Noteikumu Nr. 1184 14.punktu. |
| 3. Cita informācija | Nav. |

Anotācijas III, V sadaļas 2.tabula – projekts šīs jomas neskar.

Finanšu ministre D. Reizniece-Ozola

Finanšu ministrijas valsts sekretāre B. Bāne

Ūdre 67326699

arita.udre@iub.gov.lv